מריאנה ויזובסקה

מריאנה סרגייבנה ויזובסקה (באוקראינית: Марина Сергіївна В'язовська; נולדה ב־2 בדצמבר 1984) היא מתמטיקאית אוקראינית המשמשת כפרופסור מן המנין בקתדרה לתורת המספרים בבית הספר הפוליטכני הפדרלי של לוזאן בשווייץ. זוכת מדליית פילדס לשנת 2022, על עבודתה בתחום .
== השכלה וקריירה ==
ויזובסקה נולדה בקייב, הבכורה מבין שלוש אחיות. אביה היה כימאי שעבד במפעל המטוסים אנטונוב, ואימה הייתה מהנדסת.<ref name=qf></ref> היא למדה בבית ספר תיכון לתלמידים מחוננים בעלי הישגים גבוהים במדעים וטכנולוגיה, . כשהייתה בתיכון היא התחרתה באולימפיאדות מתמטיקה מקומיות, והגיעה למקום ה־13 בתחרות לאומית שנועדה לבחור את ששת המשתתפים מטעם אוקראינה לאולימפיאדת המתמטיקה הבינלאומית.<ref name=qf/> כסטודנטית באוניברסיטה הלאומית ע"ש טאראס שבצ'נקו היא התמודדה ארבע פעמים ב בשנים 2002, 2003, 2004, ו־2005, והגיעה למקום הראשון בשנים 2002 ו־2005.<ref>התוצאות הרשמיות של IMC: [http://www.imc-math.org.uk/index.php?year=2002&item=results 2002], [http://www.imc-math.org.uk/imc2003/results2003.html 2003], [http://www.imc-math.org.uk/imc2004/results2004.html 2004], [http://www.imc-math.org.uk/imc2005/results2005.html 2005]. נבדק 7 באפריל 2016.</ref> היא כתבה את עבודת המחקר הראשונה שלה ב־2005.<ref name=qf/>

ויזובסקה קיבלה תואר שני מאוניברסיטת קייזרסלאוטרן ב־2007, PhD מ של ב־2010, ו מאוניברסיטת בון ב־2013. עבודת הדוקטורט שלה, [https://nbn-resolving.org/urn:nbn:de:hbz:5n-34154 Modular Functions and Special Cycles], עוסקת בתורת המספרים האנליטית והונחתה בידי דון זאגייר ו־.

ויזובסקה הייתה חוקרת פוסט-דוקטורט ב (בית ספר לתארים מתקדמים במתמטיקה של שלושת האוניברסיטאות הגדולות בברלין: האוניברסיטה החופשית, אוניברסיטת הומבולדט והאוניברסיטה הטכנית) ובאוניברסיטת פרינסטון. לאחר תקופה קצרה כפרופסור משנה במסלול קביעות, היא התמנתה בינואר 2018 לראשת הקתדרה לתורת המספרים כפרופסור מן המניין בבית הספר הפוליטכני הפדרלי של לוזאן שבשווייץ.

== תרומות ==
בשנת 2016 ויזובסקה פתרה את בעיית עבור ממד 8.<ref></ref><ref></ref><ref></ref> פתרונה הוביל במהירות לשיתוף פעולה עם מתמטיקאים אחרים ולהוכחה בממד 24.<ref name="newscientist"></ref><ref name="quanta"></ref> לפני כן, הבעיה נפתרה רק עבור שלושה ממדים או פחות (הייתה זו השערתו של קפלר, שהוכחה על ידי תומאס היילס ב־1998), וההוכחה כללה 250 עמודים וחישובי מחשב מסובכים ובדיקתה התמשכה עד 2014. פתרונה של ויזובסקה ל־8 ו־24 ממדים לעומת זאת, תוארה כ"פשוטה להפליא".<ref name="quanta"/>

== הכרה ==
בשנת 2016 זכתה ויזובסקה בפרס סיילם, המוענק מדי שנה על ידי המכון למחקר מתקדם לחוקרים צעירים בתחום אנליזה מתמטית.<ref></ref> בשנת 2017 היא זכתה בפרס המחקר של מכון קליי למתמטיקה ובפרס ע"ש רמנוג'אן של SASTRA על עבודתה בתחום אריזת כדורים ותבניות מודולריות.<ref></ref><ref></ref> בדצמבר 2017 היא קיבלה את פרס אופקים חדשים במתמטיקה לשנת 2018, "על יישום יוצא דופן של תורת התבניות המודולריות לבעיית אריזת הכדור בממדים מיוחדים".<ref></ref> בשנת 2018 היא הוזמנה להרצות בקונגרס הבין-לאומי של המתמטיקאים שנערך בריו דה ז'ניירו.<ref name=icm></ref> בשנת 2019 היא קיבלה את פרס פרמה על תרומתה לתורת המספרים,<ref></ref> ואת פרס רות ליטל סאטר במתמטיקה, המוענק אחת לשנתיים למתמטיקאיות על ידי האגודה האמריקאית למתמטיקה, על "עבודתה פורצת הדרך בגאומטריה דיסקרטית ופתרונה המרהיב לבעיית אריזת הכדור בממד 8".<ref></ref> בשנת 2020 היא זכתה, יחד עם תשעה מתמטיקאים נוספים, בפרס האיגוד האירופי למתמטיקה ().<ref></ref> בנוסף הוענק לה באותה שנה פרס לטסיס השווייצרי, המוענק על ידי הקרן הלאומית למדע של שווייץ.<ref></ref> ב־2021 היא נבחרה לחברת .<ref></ref> ביולי 2022 היא מונתה לחוקרת בכירה במכון קליי למתמטיקה.<ref></ref>

ביולי 2022 זכתה ויזובסקה במדליית פילדס, אחד משני הפרסים היוקרתיים ביותר במתמטיקה (לצד פרס אבל). בכך הפכה ויזובסקה לאישה השנייה בלבד שזוכה בפרס (לאחר מרים מירזאח'אני שזכתה בשנת 2014, וכבר לא הייתה באותה עת בין החיים לאחר שנפטרה באופן טרגי מסרטן השד בשנת 2017, בגיל 40 בלבד), האדם השני בלבד שנולד באוקראינה הסובייטית (לאחר שזכה בשנת 1990), והאדם הראשון שקיבל תואר באוניברסיטה אוקראינית וזוכה בפרס.<ref></ref><ref></ref>

== חיים אישיים ==
ויזובסקה נשואה לדנייל אוטושינסקי, פיזיקאי בבית הספר הפוליטכני הפדרלי של לוזאן. לזוג בן ובת.<ref name=qf/><ref name=allnews></ref>

==קישורים חיצוניים==
* 

== הערות שוליים ==

קטגוריה:מתמטיקאיות
קטגוריה:זוכי מדליית פילדס
קטגוריה:אישים שהופיעו ברשימת טיים 100 נקסט
קטגוריה:נשים אוקראיניות
קטגוריה:בוגרות אוניברסיטת קייב
קטגוריה:ילידות 1984
קטגוריה:אוקראינים שנולדו ב-1984
קטגוריה:זוכות פרס רות ליטל סאטר